

# JÕELÄHTME VALLAVALITSUS

Transpordiamet

Keskkonnaamet

Päästeamet                                                                                         19.02.2024 nr 6-4/6133-1

**Koogi küla Joakõrtsi tee 5, 7 ja lähiala detailplaneeringu esitamine kooskõlastamiseks**

Jõelähtme Vallavalitsus esitas Teile 21.06.2023 kirjaga nr 6-4/3318 esimest korda kooskõlastamiseks Koogi küla Joakõrtsi tee 5, 7 ja lähiala detailplaneeringu mis on algatatud Jõelähtme Vallavolikogu 11.08.2022 otsusega nr 76. Planeeringuala hõlmab Joakõrtsi tee 5a, Joakõrtsi tee 5, Joakõrtsi tee 7a, Joakõrtsi tee 7 ja Joakõrtsi kinnistuid ning osaliselt Joakõrtsi tee ja 11261 Jägala-Joa tee kinnistuid. Detailplaneeringuga on kavas muuta osaliselt olemasolevate maaüksuste sihtotstarbeid ning määrata moodustatavatele kruntidele ehitusõigus, lahendada juurdepääsud ja tehnovarustus ning seada keskkonnatingimused planeeringuga kavandatu elluviimiseks.

Koogi küla Joakõrtsi tee 5, 7 ja lähiala võeti vastu ja suunati avalikule väljapanekule Jõelähtme Vallavolikogu 12.10.2023 otsusega nr 150. Peale avalikku väljapanekut esitas huvitatud isik 12.12.2023 täiendava taotluse (reg nr 6-4/6133), millega tegi ettepaneku muuta planeeringu lahendust nii, et liidetakse omavahel kavandatav eraomandis olev ärimaakrunt (joonisel pos nr 1) ja kavandatav munitsipaalomandis olev haljasalakrunt (joonisel pos nr 6) üheks ärimaa krundiks ning määratakse sellele suurem hoonestusala, mis võimaldaks saavutada paremat lahendust kavandatava puhkekeskuse peahoone rajamiseks.

Jõelähtme Vallavalitsus palub veelkordselt Teie poolset seisukohta osaliselt muudetud ja täiendatud detailplaneeringu lahenduse kohta (koostaja AB Artes Terrae OÜ, töö nr 22097DP3).

Lugupidamisega

(allkirjastatud digitaalselt)

Andrus Umboja

vallavanem

Lisad:

1. Seletuskiri
2. Kontaktvööndi plaan
3. Põhijoonis

Tiina Skolimowski,

planeeringuspetsialist

tiina.skolimowski@joelahtme.ee 6054855